**Üleeuroopaline arenguprogramm „Arukad maapiirkonnad 21. sajandil“ (“Smart Villages”)**

**KORDUMA KIPPUVAD KÜSIMUSED**

**Mis on arukas küla?**

* Arukas küla on kogukond, kes on teadlik kohalikest arenguväljakutsetest ja -potentsiaalist ning otsib ja rakendab nutikaid, jätkusuutlikke lahendusi oma küla arendamisel.
* Küla arengustrateegia rakendamiseks ning sotsiaal-majanduslike väljakutsetega toimetulemiseks kasutab kaasavaid meetodeid ning teeb koostööd teiste külade ja kogukondadega nii maapiirkonnas kui ka linnalistes piirkondades.
* Propageerib innovaatilisi ja digitaalseid lahendusi.
* Kasutab oskuslikult erinevate riiklike fondide kui ka erasektori rahalist tuge.
* Teeb rahvusvahelist koostööd.

Rohkem materjali on kättesaadav SIIT <https://maainfo.ee/index.php?page=3824>

**Millised on hindamiskriteeriumid külade väljavalimiseks arenguprogrammi?**

1. **Küla valmisolek ja motivatsioon arenguprogrammis osaleda** – selge arusaam, miks soovitakse osaleda selles arenguprogrammis;
2. **Inimressursi olemasolu** – külal, kogukonnal on olemas aktiivne juhtgrupp, töögrupid, vabatahtlikud, oskusressursid, kaasav juhtimiskultuur jms;
3. **Vajaliku infrastruktuuri olemasolu** – lairiba ühenduse olemasolu, vajalikud kogukonnahooned ja muu infrastruktuur, et planeeritavaid tegevusi ellu viia;
4. **Lisaväärtus kogukonnale, külale** – selgelt on välja toodud lisaväärtus, mida arenguprogrammis osalemine kogukonnale, külale annab;
5. **Integreeritud lähenemine** – sidusus erinevate valdkondadega ja sihtgruppidega;
6. **Innovatsioonipotentsiaal** – planeeritavate tegevuste innovaatilisus (nt uued meetodid, tehnoloogiad, sotsiaalne või digitaalne innovatsioon jms) ja erinevate sektorite partnerlus;
7. **Koostöö** – koostöö teiste kogukondadega nii maa- kui linnapiirkonnas;
8. **Valmisolek oma teadmisi jagada** – soov ja valmisolek oma kogemusi jagada ja õppida teiste kogemustest. Inglise keele oskus vähemalt suhtlustasandil;
9. **Ideede ülekantavus** – idee lahendab mingit olulist väljakutset, millele ka teised külad, kogukonnad püüavad lahendust leida. Lahendus on ülekantav teise piirkonda, riiki.

**Millist tuge välja valitud küladele pakutakse?**

* Rahvusvahelist eksperttuge aruka küla strateegia väljatöötamiseks ja juurutamiseks – kokku on planeeritud ca 20 tööpäeva eksperttuge strateegia ettevalmistamiseks ja 20 tööpäeva eksperttuge strateegia rakendamiseks;
* Külastada külasid erinevates Euroopa piirkondades, et saada inspiratsiooni – planeeritud on 2 esindaja kulude katmine vähemalt 3 õppereisil;
* Osaleda koos teiste programmis osalejatega Aruka Küla Akadeemia üritustel, et vahetada kogemusi ja suurendada oma küla suutlikkust – 2 esindaja kulude katmine Akadeemia üritustel;
* Muuta oma küla nähtavaks Euroopas ning kuuluda üle-euroopalisse arukate külade võrgustikku – kõik külad saavad oma isikliku lehekülje projekti online platvormil “Smart Rural 21”, kus nad saavad oma tegevusi ja üritusi tutvustada. Projekt hoolitseb kõigi osalevate külade, kogukondade tutvustamise eest.
* Otsest rahalist tuge küladele, kogukondadele projekti raames ei pakuta.

**Protsess ja tähtajad:**

**02. aprill 2020** toimub arenguprogrammi ja konkurssi tutvustav seminar Zoomis – osalema on oodatud kõik huvitatud kogukonnad! Seminar on eesti keeles ja liituda saab **SIIT** <https://zoom.us/j/4644974945>

**05. mai 2020** on programmi kandideerimise tähtaeg!

Avalduse programmis osalemiseks saab täita **SIIN** <https://form.jotformeu.com/E40/smart-rural-application>

**29.05.2020** – valib rahvusvaheline ekspertgupp välja 12 küla programmis osalemiseks.

**Juuni-juuli 2020** – algab rahvusvaheline arenguprogramm.

**Kontaktid:**

Eesti ekspert projektis

Kristiina Tammets, Tartumaa Arendusselts

kristiina@tas.ee

Mob. 53409873

Rahvusvahelise projekti koordinaator

Edina Ocsko (Project Coordinator, E40)

edina.ocsko@e40.eu

Kommunikatsioonijuht

Ed Thorpe (Communications Manager, E40)

ed.thorpe@e40.eu